Subaramana Vijajalakšmi

Subaramana Vijajalakšmi (; dzimusi  Madrasā) ir Indijas starptautiskā lielmeistare šahā (2001).

 Biogrāfija 
Indijas šaha lielmeistares Subaramanas Mēnakši vecākā māsa. No 1990. līdz 1998. gadam pārstāvējusi Indiju Pasaules jauniešu šaha čempionātos meitenēm dažādās vecuma kategorijās, kurās labāko rezultātu sasniegusi 1998. gadā, kad U20 vecuma grupā ieņēmusi 6. vietu. Divas reizes pēc kārtas uzvarējusi Pasaules šaha čempionāta sievietēm atlases cikla zonas turnīros (1997, 1999). Tāpat divas reizes uzvarējusi Nāciju Sadraudzības šaha čempionātos sievietēm (1996, 2003).TWIC 442: Commonwealth Chess Championships Sešas reizes uzvarējusi Indijas sieviešu šaha čempionātos (1995, 1996, 1999, 2000, 2001, 2002).

Piedalījusies Pasaules šaha čempionātos sievietēm pēc izslēgšanas sistēmas:
 2000. gadā Ņūdelī 1. kārtā zaudējusi Nīnai Koskelai;2000 FIDE Knockout Matches
 2001. gadā Maskavā 1. kārtā zaudējusi Joannai Dvorakovskai;2001-02 FIDE Knockout Matches
 2006. gadā Jekaterinburgā 1. kārtā uzvarējusi Irinu Berezinu, 2. kārtā uzvarējusi Lelu Džavahišvili, bet 3. kārtā zaudējusi Svetlanai Matvejevai.

Pārstāvējusi Indiju lielākajos komandu šaha turnīros:
 Pasaules šaha olimpiādēs piedalījusies 4 reizes (1998-2004). Individuālajā vērtējumā izcīnījusi 2 bronzas (2000, 2002) medaļas;OlimpBase :: Women's Chess Olympiads :: Subbaraman Vijayalakshmia
 Pasaules komandu šaha čempionātā piedalījusies 2017. gadā;OlimpBase :: World Women's Team Chess Championship :: Subbaraman Vijayalakshmi
 Āzijas komandu šaha čempionātos sievietēm piedalījusies 2 reizes (1999-2003). Komandu vērtējumā izcīnījusi 2 bronzas (1999, 2003) medaļas. Individuālajā vērtējumā izcīnījusi sudraba (1999) medaļu.OlimpBase :: Women's Asian Team Chess Championship :: Subbaraman Vijayalakshmi

Par panākumiem turnīros FIDE 1995. gadā viņai piešķīrusi starptautiskās meistares (WIM), bet 2001. gadā - starptautiskās lielmeistares (WGM) nosaukumu. 2001. gadā saņēmusi arī vīriešu starptautiskā meistara (IM) nosaukumu. Bijusi pirmā Indijas šahiste, kas vienlaicīgi saņēmusi gan lielmeistares, gan vīriešu starptautiskā meistara nosaukumus.

2001. gadā saņēmusi Indijas valdības augstāko sporta apbalvojumu Arjuna Award.

 Atsauces 

 Ārējās saites 

Kategorija:1979. gadā dzimušie
Kategorija:Tamilnādā dzimušie
Kategorija:Indijas šahisti